ഷാരോൺ, മസാച്യുസെറ്റ്സ്

ഷാരോൺ അമേരിക്കൻ ഐക്യനാടുകളിലെ മസാച്യുസെറ്റ്സ് സംസ്ഥാനത്തെ നോർഫോക്ക് കൗണ്ടിയിലുള്ള ഒരു ന്യൂ ഇംഗ്ലണ്ട് നഗരമാണ്. 2020 യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 18,575 ആയിരുന്നു. ബോസ്റ്റൺ നഗരകേന്ദ്രത്തിന് ഏകദേശം 17 മൈൽ (27 കിലോമീറ്റർ) തെക്കുപടിഞ്ഞാറായി ഗ്രേറ്റർ ബോസ്റ്റണിന്റെ ഭാഗമായ ഷാരോൺ നഗരം പ്രൊവിഡൻസ്/സ്റ്റൗട്ടൺ റെയിൽവേ ലൈൻ വഴി ബോസ്റ്റണിലേക്കും പ്രൊവിഡൻസിലേക്കും ബന്ധിക്കപ്പെട്ടിരിക്കുന്നു.

 ഭൂമിശാസ്ത്രം 
യു.എസ്. സെൻസസ് ബ്യൂറോയുടെ കണക്കുകൾ പ്രപകാരം നഗരത്തിന്റെ ആകെ വിസ്തീർണ്ണം 24.2 ചതുരശ്ര മൈൽ (62.6 km2) ആണ്, അതിൽ 23.3 ചതുരശ്ര മൈൽ (60.4 ചതുരശ്ര കിലോമീറ്റർ) കരപ്രദേശവും 0.9 ചതുരശ്ര മൈൽ (2.2 ചതുരശ്ര കിലോമീറ്റർ) (3.56%) ഭാഗം ജലവുമാണ്. ഇതിൽ നീന്തലിനും ബോട്ടിങ്ങിനുമുള്ള പ്രശസ്തമായ വിനോദ സ്ഥലവും നഗരത്തിലെ ഏറ്റവും പ്രമുഖമായ സവിശേഷതകളിൽ ഒന്നുമായ മസാപോഗ് തടാകവും ഉൾപ്പെടുന്നു, ഒരു സമ്മർ റിസോർട്ട് ലൊക്കേഷനെന്ന നിലയിലുള്ള നഗരത്തിന്റെ ആദ്യകാല വികസനത്തിൽ ഇത് പ്രധാന്യമുണ്ട്. തെക്ക് കാനോ നദിയും വടക്ക് മസാപോഗ് ബ്രൂക്കും ഷാരോണിലൂടെ ഒഴുകുന്നു.

 അവലംബം 

വർഗ്ഗം:മസാച്യുസെറ്റ്സിലെ നഗരങ്ങൾ